**TOFTE FAMILY.**

Torill (vokal) og Olav (vokal/gitar/låtskriver) startet bandet «Don’t mess with Alice» i 1994. De skiftet navn på bandet til «Tofte» i 2001. Fra 2020 ble bandet hetende «Tofte Family», siden datteren Pernille (vokal) hadde vært med en stund.

Noen ganger kan du høre kun disse tre på scenen. Da blir det nakent på en musikalsk og personlig dønn ærlig måte. Andre ganger stiller de sammen med band – trommer, bass og div. gitarer. Uansett vil du oppleve deres etter hvert så anerkjente trestemte vokal, fengende egne låter, og folk som byr på seg selv.

«Don’t mess with Alice»/«Tofte»/«Tofte Family» har opptrådt på mange ulike små og store scener, innendørs og utendørs. Bl.a. festivalene Vinstra (NO), Skjåk (NO), Breim (NO), Seljord (NO), Down on the farm (NO), Lida (SE), Silkeborg (DK) og Skagen (DK).

I 2024 slipper bandet de Nashville innspilte låtene «What a joy», «Faithful forever» og «Modern world», med kompisene Erik Halbig (produsent/gitarist), Tim Grogan (trommer) og Jay Weaver (bass). I tillegg Kyle Everson steele/lapsteel (Martina McBride) og Davis Browning tangenter. I 2023 ble «Tofte Family’s» musikk spilt på tusenvis av alle typer radio, i Australia, Sør Afrika, Europa, USA og Canada. Et resultat av Olavs utrettelige arbeid i musikkens tjeneste. Godt hjulpet Tor Andersen i «Ordentlig Radio» og Tore Håland i «Norsk Country Radio» her hjemme. Og med uvurderlig hjelp fra Andrew Dean/«Nite\*Sky», Nashville og Kayden Gordon/Kayden Gordon Radio Network, Boston i USA. Høydepunktet må sies å være da Torill og Olav hadde konsert med husbandet under årets «Texas Sounds International Country Awards» i Memorial City Hall Performance Center, i Marshall, Texas. De leverte så bra, at de fikk med seg Awards for beste duo/trio. Uka etter var det innspilling i Nashville.

Deres foreløpig siste album “Coming home”, ble spilt inn i Kleiva Studio, Halden i 2020. Her ble Torills, Pernilles og Olavs trestemte vokal lydfestet på beste måte av Freddy Holm, produsent og multimusiker. Og med Eivind Kløverød på trommer/perk og Finn Tore Tokle på bass. Både «FAJo» (Norge), «Eagle Country Radio» (Frankrike og Tennessee) og «Nite\*Sky» (USA) promoterte Tofte Family’s musikk digitalt i 2021 og 2022. Dette medførte mye radiospilling – 10 land i Europa, litt i Australia og i 5delstater i USA. Og faktisk så ble låta «Midnight flyer» stemt inn på «Star Radio», Nashville’s Top 40 liste i nesten 7 måneder (!) fra mars til oktober i 2021. Deres musikkvideoer «Midnight flyer», «Living man» og «Coming home» er vist på digitalt tv på «Hot Country TV», Irland og «Gethsemane on tv» i Australia.

I 2017 dro Torill og Olav til Nashville, og spilte inn 3 låter i The 515 Studio. Deres venn Erik Halbig (Lonestar, Collin Rae) var produsent og gitarist. Tim Grogan (Desert Rose Band, Tanya Tucker) spilte trommer/perk. Jay Weaver (Dolly Parton, Mavericks) spilte bass. Billy Nobel (Tim McGraw) spilte tangenter. To av låtene ble digitalt promoter av «Nite\*Sky Records», Nashville, USA.

Det hjemme innspilte, og så godt som live og umiksede albumet «Fra jord til himmel», ble sluppet digitalt av Mudistore i 2016.

I 2001 ga Torill og Olav ut albumet «Mystery train» på CD. Trond Nagell-Dahl var produsent og tangent spiller. Lars Håvard Haugen (Helbillies) og Bill Booth medvirket på henholdsvis gitar og mandolin/fele.

Fra 1995 til 2000 ga Torill og Olav ut egne låter selv, og på indie lablene «The Country Gazette», «Comstock Records», «Hill Topper Records» og «Nite\*Sky» i USA.